Chuan d'Aragón II

Chuan d'Aragón II (Zaragoza, c. 1492 - Madrit, 25 de noviembre de 1530) estió un relichioso aragonés, que estió arcebispe de Zaragoza dende 1520 dica 1530.

Yera fillo d'Alonso d'Aragón (1470-1520), fillo natural de Ferrando o Catolico, qui estió arcebispe de Valencia y de Zaragoza, y virrei d'o Reino d'Aragón y, por tanto, nieto d'aquel rei. Morales Roca, Francisco Javier (1999): Prelados, abades mitrados, dignidades capitulares y caballeros de las Órdenes Militares habilitados por el brazo eclesiástico en las Cortes del Principado de Cataluña. Dinastías de Trastámara y de Austria. Siglos XV y XVI (1410-1599). Tomo I. Madrid: Hidalguía. ISBN 84-8085-115-8, pág. 89. Latassa y Uriel, 1884, p. 119.

 Biografía 
Chuan estió secretaire d'o suyo avuelo, o rei Catolico, en a zaguera parti d'o reinau d'iste, entre 1510 y 1516.

En 1520, o rey Carlos I lo presentó a o papa León X pa que estase promoviu ta l'arcebispau de Zaragoza, vacant dimpués d'a muerte de su pai Alonso, atamas de que, tal como ocurriera en o caso paterno, Chuan d'Aragón nomás heba preso a orden de diacono. Dimpués d'a pertinente autorización papal, prenió posesión d'a dignidat arcebispal o 10 de chunio d'ixe mesmo anyo.

En a cort arcebispal de Zaragoza, y baixo a protección de Chuan d'Aragón, prencipió a suya carrera eclesiastica y cortesana o suyo sobrín, o futuro sant Francisco de Borcha.

O 23 de marzo de 1523 plegó de visita ta Zaragoza o papa Hadrián VI, que permaneixió cuantos días ahuespau en o Palacio de l'Alchafaría, y l'arcebispo Chuan d'Aragón lo gronxió y organizó fachendosas fiestas mientres a estada d'o papa en a capital aragonesa.

Chuan d'Aragón convocó un sinodo diocesano en Zaragoza que, posteriorment, publicó impreso, asinas como un Breviarium Caesaragustanum (1528). Aragón, Juan de (1429-1475) en mcnbiografias.com

A muerte lo sosprendió en Madrit, a on se trobaba asperando instruccions de l'emperador, de qui estió un leyal colaborador en materia de gubierno y de relichión.

O suyo cadavre fue tresladau ta Zaragoza pa estar apedecau en o presbiterio d'a seu d'o Salvador de Zaragoza.

Referencias

 Vinclos externos 
 Chuan d'Aragón en a Gran Enciclopedia Aragonesa OnLine.

Categoría:Arcebispes de Zaragoza
Categoría:Arcebispes d'Aragón
Categoría:Naixius de Zaragoza
Categoría:Muertos en Madrit
Categoría:1492 (naixencias)
Categoría:1530 (muertes)